wannaphong/clean_thaiwikipedia huggingface dataset:
# เซญญอร์แอร์
เซญญอร์แอร์  เป็นสายการบินระดับภูมิภาคสัญชาติเม็กซิโก ที่มีฐานการลินหลักในท่าอากาศยานนานาชาติกาโบซานลูกัส สายการบินเริ่มดำเนินงานเมื่อวันที่ 8 ธันวาคม ค.ศ. 2023 โดยใช้เครื่องบินเอ็มบราเออร์ อีอาร์เจ-135 และมีคำสั่งซื้อสำหรับเอ็มบราเออร์ อีอาร์เจ-145 ซึ่งได้รับมอบในปี 2024

จุดหมายปลายทาง
ณ เดือนสิงหาคม ค.ศ. 2024 เมฆิกานาเดอาเบียซิออนให้บริการเที่ยวบินสู่จุดหมายปลายทางต่าง ๆ ในพื้นที่อ่าวแคลิฟอร์เนียของประเทศเม็กซิโกดังนี้:
เมืองท่าอากาศยานหมายเหตุกาโบซานลูกัสท่าอากาศยานนานาชาติกาโบซานลูกัสซิวดัดโอเบรกอนท่าอากาศยานนานาชาติซิวดัดโอเบรกอนชิวาวาท่าอากาศยานนานาชาติชิวาวาลาปาซท่าอากาศยานนานาชาติลาปาซโลสโมชิสท่าอากาศยานนานาชาติโลสโมชิสมาซาตลันท่าอากาศยานนานาชาติมาซาตลันปูเอร์โตบายาร์ตาท่าอากาศยานนานาชาติกุสตาโบ ดิอัซ ออร์ดัซเม็กซิโกซิตีท่าอากาศยานนานาชาติเฟลิเป อังเฆเลส

ฝูงบิน
ณ เดือนสิงหาคม ค.ศ. 2024 เซญญอร์แอร์มีเครื่องบินประจำการในฝูงบินดังนี้:
+ ฝูงบินของเซญญอร์แอร์เครื่องบินประจำการคำสั่งซื้อผู้โดยสารหมายเหตุเอ็มบราเออร์ อีอาร์เจ-135137เอ็มบราเออร์ อีอาร์เจ-145150รวม2

เซญญอร์แอร์มีอายุฝูงบินเฉลี่ย 23.8 ปี
# รายชื่อผู้ให้บริการเอ็มบราเออร์ อีเจ็ต อี2
ณ เดือนสิงหาคม ค.ศ. 2024 มีผู้ให้บริการเครื่องบินตระกูลเอ็มบราเออร์ อีเจ็ต อี2 ทั้งหมด 127 ลำ โดยเป็น อี190-อี2 จำนวน 20 ลำและอี195-อี2 จำนวน 107 ลำ

ให้บริการให้บริการในอดีตคำสั่งซื้อ
สายการบินประเทศรูปภาพ อี175-อี2 อี190-อี2 อี195-อี2 รวมหมายเหตุแอร์อัสตานา3แอร์คิริบาส1 เดิมมีแผนจะเช่าสองลำและดำเนินการโดยไพออแนร์ออสเตรเลียแอร์พีซ5เอเอสแอลแอร์ไลน์ออสเตรเลีย1อาซูลบราซิลเลียนแอร์ไลน์150px23ลูกค้าเปิดตัวของรุ่นเบลาเวีย150px3บินเตอร์กานาเรียส150px10เฮลเวติกแอร์เวย์150px12เคแอลเอ็มซิตีฮอปเปอร์150px18ลอตโปลิชแอร์ไลน์18ลักซ์แอร์44เริ่มส่งมอบในปี ค.ศ. 2025เมฆิกานาเดอาเบียซิออน101020เริ่มส่งมอบในปี ค.ศ. 2025ไพออแนร์ออสเตรเลีย1เปลี่ยนชื่อเป็นเอเอสแอลแอร์ไลน์ออสเตรเลียปลาการ์ลีญัสอาแอเรียส 1พอร์เตอร์แอร์ไลน์150px38ผู้ให้บริการรายใหญ่ที่สุดของรุ่นรอยัลจอร์แดเนียนแอร์ไลน์150px4ซาลามแอร์66เดิมมีกำหนดส่งมอบในปี ค.ศ. 2023สายการบินสกู๊ต150px6ทูอีฟลายเบลเยียม150px3เวอร์จินออสเตรเลียรีเจียนัลแอร์ไลน์88เริ่มส่งมอบในปี ค.ศ. 2025วีเดอเรอ150px3ลูกค้าเปิดตัวของรุ่น
# การระบาดของเอ็มพ็อกซ์ พ.ศ. 2567
การระบาดของเอ็มพ็อกซ์สายพันธุ์ใหม่ในเคลด I เริ่มต้นขึ้นในแอฟริกากลางตั้งแต่เดือนกันยายน ค.ศ. 2023 เป็นอย่างน้อย ข้อมูลเมื่อเดือนสิงหาคม ค.ศ. 2024 รายงานว่ามีผู้ป่วยแล้วรวม 17,000 คน และยอดเสียชีวิตอยู่ที่ 517 ราย โดยเฉพาะอย่างยิ่งในสาธารณรัฐประชาธิปไตยคองโก

ในวันที่ 12 สิงหาคม ค.ศ. 2024 ศูนย์ควบคุมและป้องกันโรคแอฟริกาประกาศให้การระบาดของเอ็มพ็อกซ์ที่กำลังเพิ่มจำนวนขึ้นในแอฟริกาเป็นภาวะฉุกเฉินทางสุขภาพ ในเวลานั้นมียอดผู้เสียชีวิตจากโรคนี้รวม 517 ราย และยังเรียกร้องให้ประชาคมโลกมีส่วนร่วมในการควบคุมการระบาดของไวรัสนี้และให้การรักษาผู้ป่วย ACDC รายงานว่าอัตราการเสียชีวิตในการระบาดครั้งนี้อยู่ที่ 3–4% ซึ่งมากกว่าอัตราการเสียชีวิต 1% เดิมในการระบาดเมื่อปีก่อน

ในวันที่ 14 สิงหาคม ค.ศ. 2024 องค์การอนามัยโลกประกาศให้การระบาดนี้เป็นภาวะฉุกเฉินทางสาธารณสุขระหว่างประเทศ

ภูมิหลัง
ในเดือนพฤษภาคม 2022 องค์การอนามัยโลก (WHO) ได้ประกาศภาวะการระบาดของเอ็มพอกซ์จากไวรัสเคลดอื่นให้เป็นภาวะฉุกเฉินทางสุขภาพโลก โดยมียอดผู้ติดเขื้อสิริรวม 87,000 คน เสียชีวิต 140 ราย หลัง WHO ประกาศสิ้นสุดภาวะฉุกเฉินในเดือนพฤษภาคม 2023

รานงานผู้ติดเชื้อเอ็มพ็อกซ์เริ่มมีจำนวนสูงขึ้นอีกครั้งในสาธารณรัฐประชาธิปไตยคองโกในเดือนกันยายน 2023 ถึง 2024 โดยศูนย์ควบคุมและป้องกันโรคแอริกา (ACDC) รายงานการเพิ่มขึ้นของยอดผู้ป่วยเอ็มกพ็อกซ์ 160% จากปีก่อน

ในเดือนเมษายน 2024 คณะนักวิจัยรายงานการค้นพบสายพันธุ์ย่อยใหม่ในเคลด I ของไวรัสเอ็มพ็อกซ์ในคามีตูกา เมืองเหมืองแร่ในจังหวัดคีวูใต้ของสาธารณรัฐประชาธิปไตยคองโก นักระบาดวิทยารายงานว่าสายพันธุ์ใหม่นี้ ซึ่งต่อมาเรียกว่า "เคลด Ib" หรือ "เคลด 1b" มีความสามารถในการแพร่กระจายได้รวดเร็วกว่าสายพันธุ์อื่น ๆ และตั้งทฤษฎีว่าสายพันธุ์นี้น่าจะเกิดการมิวเทชั่นของยีนจนเกิดการแพร่กระจายได้ง่ายขึ้นเนื่องมาจากที่ตั้งของเมืองคามีตูกาที่อยู่ห่างไกล ทำให้ไวรัสไม่สามารถแพร่กระจายผ่านทางสัตว์ที่เดิมทีมักใช้เป็นตัวกลางในการแพร่กระจาย

 การแพร่ระบาด 

+จำนวนผู้ติดเชื้อและเสียชีวิตประเทศติดเชื้อเสียชีวิตหมายเหตุ แอฟริกา17,8005847880572026301461352310281243 40402010 เอเชีย30301010 ยุโรป10 อเมริกาใต้10รวม19,693591
# ขบวนการไม่ให้ความร่วมมือ (พ.ศ. 2567)
ขบวนการไม่ให้ความร่วมมือ (อสหโชค อานโทลัน,)  หรือ ขบวนการจุดเดียว (เอก ทผา อานโทลัน,) เป็นชื่อการประท้วงต่อต้านรัฐบาลบังกลาเทศ ที่มีจุดเริ่มต้นมาจากการประท้วงกรณีการปฏิรูปการจัดสรร จุดมุ่งหมายเดี่ยวของการประท้วงคือการลาออกจากตำแหน่งของนายกรัฐมนตรีบังกลาเทศ เศข หาสินา และ คณะรัฐมนตรีของเธอ

แรกเริ่มเดิมที การประท้วงมีจุดมุ่งหมายอยู่ที่การคัดค้านระบบการจัดสรรตำแหน่งข้าราชการ ก่อนจะลุกลามมาเป็นการประท้วงต่อต้านรัฐบาลครั้งใหญ่ที่มีผู้ประท้วงถูกฆาตกรรมจำนวนมาก การะรปท้วงนี้ยังถูกทำให้แย่ลงด้วยปัญหาทางการเมืองและเศรษฐสังคมที่ดำเนินอยู่ในบังกลาเทศ รวมไปถึงการจัดการเศรษฐกิจของรัฐบาล การฉ้อโกงในรัฐบาล ปัญหาการละเมิดสิทธิมนุษยชน และข้อกล่าวหาเป็นปรปักษ์ต่อเอกราชของบังกลาเทศต่อเศข หาสินา ไปจนถึงการกลายเป็นลัทธิเผด็จการและการถดถอยทางประชาธิปไตยในประเทศ

เมื่อวันที่ 3 สิงหาคม 2024 ขบวนการนักศึกษาต่อต้านการเลือกปฏิบัติประกาศความต้องการข้อเดียว (one-point demand) คือให้นายกรัฐมนตรีลงจากตำแหน่งพร้อมทั้งคณะรัฐมนตรีของเธอ ในัวนต่อมาเกิดการปะทะกันจนเป็นผลให้มีผู้เสียชีวิต 97 ราย ในจำนวนนี้มีนักศึกษาอยู่ด้วย ผู้ประท้วงจัดการเดินขบวนมุ่งหน้าไปเมืองหลวง ธากา เพื่อกดดันให้หาสินาลาออกจากตำแหน่งในวันที่ 5 โดยมีผู้เข้าร่วมขบวนจำนวนมาก เมื่อเวลาราวบ่ายสามโมง (UTC+6) เศข หาสินา ประกาศลาออกจากตำแหน่งและลี้ภัยไปยังประเทศอินเดีย ซึ่งเป็นพันธมิตรสำคัญของรัฐบาลเธอ ตามมาด้วยการจัดตั้งรัฐบาลเปลี่ยนผ่านโดยประธานาธิบดี โมฮัมเมด ชาฮาบูดดีน โดยมีมูฮัมมัด ยูนุส เป็นผู้นำรัฐบาลชั่วคราว
# ข้ามมิติรัก หัวใจชุ่มฉ่ำ
ข้ามมิติรัก หัวใจชุ่มฉ่ำ  เป็นละครโทรทัศน์เกาหลีใต้ นำแสดงโดยคิม ซึล-กีและยุน ดู-จุน ในตอนแรกออกอากาศทางแพลตฟอร์มออนไลน์ Naver TV Cast มีจำนวนทั้งสิ้น 10 ตอน จากนั้นจึงมาออกอากาศทางสถานีโทรทัศน์เอ็มบีซี เมื่อวันที่ 13 และ 20 ธันวาคม 2015 โดยแบ่งเป็น 2 ตอน ตอนละ 60 นาที

ดัดแปลงมาจากนิยายชื่อดังเรื่อง Moonlight Drawn by Clouds ซึ่งตีพิมพ์ครั้งแรกทางเว็บไซต์เนเวอร์ในปี 2013 ละครเรื่องนี้ออกอากาศตามมาอีกสองปีหลังจากที่นิยายได้รับความนิยมอย่างสูง เล่าเรื่องราวความรักระหว่างหญิงสาวที่ปลอมตัวเป็นขันทีกับองค์ราชา นอกจากเรื่องข้ามมิติรัก หัวใจชุ่มฉ่ำ แล้วยังมีละครโทรทัศน์เรื่อง รักเราพระจันทร์เป็นใจ ที่ดัดแปลงจากนิยายเรื่องนี้เช่นเดียวกัน

 เนื้อเรื่อง 
ดันบีเป็นนักเรียนมัธยมปลายที่กำลังเตรียมตัวสอบเข้ามหาวิทยาลัยด้วยการสอบ CSAT (College Scholastic Ability Test) ทว่า เธอไม่ถนัดวิชาคณิตศาสตร์และรู้สึกไม่อยากทำข้อสอบวิชานี้ ในวันสอบ ตัวละครหญิงตัดสินใจหนีออกจากห้องสอบและมาหลบที่สวนสาธารณะ ระหว่างนั้น เธอได้ยินเสียงกลองลึกลับดังมาจากแอ่งน้ำ เธอมีความสามารถพิเศษในการเดินทางข้ามเวลาและมิติ เธอจึงตัดสินใจกระโดดลงในแอ่งน้ำ ซึ่งเป็นเหมือนประตูที่พาเธอไปสู่ยุคโชซ็อน

ในโชซอน เธอถูกเข้าใจผิดว่าเป็นขันทีและได้เข้าไปทำงานในวังหลวงกลายเป็นคนสนิทที่รับใช้กษัตริย์อีโด (พระเจ้าเซจงมหาราช) ด้วยความรู้ทางวิทยาศาสตร์และคณิตศาสตร์ของดันบีที่เหนือกว่าคนในยุคนั้น ทำให้เธอสามารถคิดค้นสิ่งประดิษฐ์ใหม่ ๆ และกลายเป็นบุคคลสำคัญในราชสำนัก เธอหลงรักองค์กษัตริย์และเป็นแรงบันดาลใจให้พระองค์บรรลุเป้าหมายในการปฏิรูปอาณาจักร

อย่างไรก็ตาม ด้วยความกลัวว่าอำนาจและสิทธิพิเศษของตนจะถูกคุกคาม ขุนนางฝ่ายอนุรักษ์นิยมจึงพยายามกำจัดดันบี จากการช่วยเหลือองค์กษัตริย์และพระมเหสีทำให้ดันบีได้ผูกมิตรกับพระมเหสีอย่างแนบแน่น พระมเหสีเห็นถึงความสัมพันธ์อันดีระหว่างดันบีและองค์กษัตริย์ จึงอนุญาตให้ดันบีเข้ามาเป็นพระสนมเพื่อให้ทั้งสองได้อยู่ร่วมกัน
# แคว้นมาฆีโลว์
แคว้นมาฆีโลว์ ( -) เป็นหนึ่งในหกแคว้นของประเทศเบลารุส ศูนย์กลางการบริหารของแคว้นนี้คือเมืองมาฆีโลว์ เมืองที่สำคัญในแคว้นนี้ได้แก่ มาฆีโลว์ อาซิโปวิชชือ และบาบรุยสค์
# โจรเขาเอ๊งสัน
โจรเขาเอ๊งสัน("ฝ่ายเตียวเอี๋ยนนายโจรอยู่ณเขาเอ๊งสัน รู้ข่าวว่าโจโฉได้เมืองกิจิ๋วแลเมืองลำพี้แล้ว ก็คุมพวกโจรประมาณสิบหมื่น มาขอเข้าอยู่ทำราชการด้วยโจโฉ")  หรือ โจรเขาเฮย์ชาน  หรือ โจรภูเขาดำ เป็นกลุ่มโจรในเทือกเขาไท่หางในช่วงปลายยุคราชวงศ์ฮั่นตะวันออกของจีน มีบทบาทในความขัดแย้งและความวุ่นวายภายในดินแดนที่นำไปสู่การเสื่อมของราชวงศ์ฮั่นตะวันออกก่อนเข้าสู่ยุคสามก๊ก ในช่วงเวลานั้นในที่สุดกลุ่มโจรเขาเอ๊งสันก็ยอมจำนนต่อขุนศึกโจโฉ

 รายชื่อโจร 
เนื่องจากสมาชิกของกลุ่มโจรเป็นคนนอกกฎหมาย หลายคนจึงใช้ฉายาที่ตั้งตามลักษณะเฉพาะตัวของตน แม้ว่าบางชื่อในชื่อเหล่านี้อาจเป็นชื่อจริง แต่ก็มีความพยายามแปลชื่อและพิจารณาเหตุผลที่เป็นไปได้เบื้องหลังชื่อเหล่านี้de Crespigny (1989), p. 193 and pp. 567-8 note 12; de Crespigny (1996), p. 115

กัว ต้าเสียน (郭大賢, กัวมหาคุณธรรม)
ขู่จิว (苦蝤, ตัวอ่อนด้วงแห้ง) - อาจตั้งชื่อตามการมีศีรษะล้าน
จั่ว จือจ้างปา (左髭丈八, จั่วหนวดยาว 1.8 จ้าง)
จั่วเซี่ยว (左校, นายกองซ้าย) - อาจนำชื่อมาจากตำแหน่งข้าราชการผู้รับผิดชอบแรงงานนักโทษในสังกัดของสถาปนิกหลวง
จาง หนิวเจฺว๋ (張牛角, จางเขาวัว)
จาง เหลย์กง (張雷公, จางเจ้าสายฟ้า) - ตั้งชื่อตามเสียงอันดัง
ชิง หนิวเจฺว๋ (青牛角, เขาโคเขียว)
ซือลี่ เยฺวี่ยนเฉิง (司隸掾城, ผู้บังคับการมณฑลราชธานีผู้ปีนกำแพงเมือง)
ซุน ชิง (孫輕)de Crespigny (2007), p. 772
ซุย กู้ (眭固, มองอย่างแข็งแกร่ง)
เตียวเอี๋ยน (張燕 จาง เยี่ยน) ฉายา จาง เฟย์เยี่ยน (張飛燕, จางนกนางแอ่นบิน) - ตั้งชื่อตามความว่องไว
เถา เชิง (陶升)de Crespigny (2007), p. 788
ปั๋วเชฺว่ (白雀, นกกระจอกขาว)
ปั๋ว เร่า (白繞, ม้วนสีขาว)
ผิงฮั่น ต้าจี้ (平漢大計, แผนใหญ่สยบฮั่น)
ฝู-ยฺวิน (浮雲, เมฆลอย)
ยฺหวี ตู๋ (于毒, ยฺหวียาพิษ)
ยฺหวี ตีเกิน (于羝根) - อาจตั้งชื่อตามการมีหนวดเคราดกหรือขนองคชาตดกde Crespigny (1989), p. 568 note 12
หยาง เฟิ่ง (楊鳳)
หลัวชื่อ (羅市)de Crespigny (2007), p. 634
หลิว ฉืิอ (劉石)
หลี่ ต้ามู่ (李大目, หลี่ตาโต)
หวาง ตาง (王當)
หฺวางหลง (黃龍, มังกรเหลือง)
อู๋ลู่ (五鹿, ห้ากวาง) - อาจตั้งชื่อจากการสวมชุดหนังกวาง
# จังหวัดตราดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
การเลือกตั้งสมาชิกสภาผู้แทนราษฎรจังหวัดตราด พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คนข้อมูล สถิติ และผลการเลือกตั้งสมาชิกสภาผู้แทนราษฎร 2 กรกฎาคม พ.ศ. 2538. กรมการปกครอง กระทรวงมหาดไทย. 2538

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดตราดทั้งจังหวัด
# จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
การเลือกตั้งสมาชิกสภาผู้แทนราษฎรจังหวัดยโสธร พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนข้อมูล สถิติ และผลการเลือกตั้งสมาชิกสภาผู้แทนราษฎร 17 พฤศจิกายน 2539. กรมการปกครอง กระทรวงมหาดไทย. 2540

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยอำเภอเมืองยโสธร, อำเภอคำเขื่อนแก้ว, อำเภอมหาชนะชัย และอำเภอค้อวัง

 เขตเลือกตั้งที่ 2 
เขตการเลือกตั้งที่ 2 ประกอบไปด้วยอำเภอเลิงนกทา, อำเภอกุดชุม, อำเภอทรายมูล, อำเภอป่าติ้ว และกิ่งอำเภอไทยเจริญ
# อีเอฟแอลลีกวัน ฤดูกาล 2024–25
อีเอฟแอลลีกวัน ฤดูกาล 2024–25 (ซึ่งมีชื่อเรียกตามสปอนเซอร์ว่า สกายเบ็ตลีกวัน) เป็นฤดูกาลที่ 21 ของการแข่งขันฟุตบอลอีเอฟแอลลีกวันในชื่อปัจจุบัน และเป็นฤดูกาลที่ 33 นับตั้งแต่มีการแบ่งลีกในรูปแบบปัจจุบัน เริ่มต้นฤดูกาลเมื่อวันที่ 9 สิงหาคม 2024 และจะจบลงในวันที่ 25 พฤษภาคม ค.ศ. 2025 ด้วยรอบชิงชนะเลิศเพลย์ออฟ

ฤดูกาล 2024–25 จะประกอบไปด้วยการแข่งขันทั้งหมด 36 นัดในช่วงวันหยุดสุดสัปดาห์, 6 นัดในช่วงกลางสัปดาห์ และอีก 4 นัดในช่วงวันหยุดนักขัตฤกษ์

 บุคลากรและผู้สนับสนุน 
 ทีม ผู้จัดการทีม กัปตันทีม ผู้ผลิตชุดแข่ง สปอนเซอร์เสื้อ (หน้าอก) สปอนเซอร์เสื้อ (แขนเสื้อ) บาร์นสลีย์  ดาร์เรล คลาร์ก  ลูกา คอนเนลล์Luca Connell announced as club captain Barnsley Football Club, Retrieved on 8 August 2024.  พูม่า Gleeson Homes เบอร์มิงแฮมซิตี  คริส เดวีส์  กรึสเตียน บีแยลิก  ไนกี้Undefeated แบล็กพูล  นีล คริตช์ลีย์  ออลิเวอร์ นอร์เบิร์น  พูม่า TreadTracker.com โบลตันวอนเดอเรอส์  เอียน เอฟวัตต์  รีการ์ดู ซังตุช  มาครอน Victorian PlumbingWhites Beaconsfield บริสตอลโรเวอส์  แมตต์ เทย์เลอร์  สกอตต์ ซินแคลร์   มาครอน FanHub  เบอร์ตันอัลเบียน  มาร์ก โรบินสัน  เอลเลียต วัตต์  TAG Burton Kia เคมบริดจ์ยูไนเต็ด  แกรี มังก์  ไมเคิล มอริสัน  อัมโบร BrewBoard ชาร์ลตันแอทเลติก  เนธาน โจนส์  เกร็ก ดอคเคอร์ตี  Castore RSK Group ครอว์ลีย์ทาวน์  สก็อตต์ ลินด์เซย์  เบน แกลดวิน  Errea รอการยืนยัน เอ็กซิเตอร์ซิตี  แกรี คอลด์เวลล์  เพียร์ซ สวีนีย์  อาดิดาส HEL Performance ฮัดเดอส์ฟีลด์ทาวน์  ไมเคิล ดัฟฟ์  โจนาธาน ฮอกก์  อัมโบร Utilita เลย์ตันโอเรียนท์  ริชชี เวลเลนส์  ดาร์เรน แพรตลีย์  พูม่า Eastdil Secured ลินคอล์นซิตี  ไมเคิล สกูบาลา  Paudie O'Connor  Oxen Branston (เหย้า) มหาวิทยาลัยลิงคอล์น (เยือน)Sterling Technology แมนส์ฟีลด์ทาวน์  ไนเจล คลัฟ  เอเดน ฟลินท์  Castore TBA นอร์แทมป์ตันทาวน์  จอน เบรดี  จอน กัทธรี  พูม่ามหาวิทยาลัยนอร์แทมป์ตัน ปีเตอร์โบโรยูไนเต็ด  ดาร์เรน เฟอร์กูสัน  Hector Kyprianou  Puma Mick George Group เรดิง  รูเบน เซเยส  Andy Yiadom  มาครอน Select Car Leasing รอเทอรัมยูไนเต็ด  สตีฟ เอฟวันส์  ฌอน มอริสัน  พูม่า บลูเบลล์วูด ชรูส์บรีทาวน์  พอล เฮิร์สต์  คาร์ล วินเชสเตอร์  Oxen มอริส พร็อพเพอร์ตี (Home) Shropshire Homes (Away & Third) สตีฟเนจ  อเล็กซ์ เรเวลล์  คาร์ล ปิแอร์จานนี  มาครอน GRILLA สต็อกพอร์ทเคาน์ตี  เดฟ ชาลลินอร์  ลูวิส เบต  พูม่า VITA GroFu วีแกนแอทเลติก  ชอน มาโลนีย์  เจสัน เคอร์  พูม่า Smurfit Kappa Group เรกซัม  ฟิล พาร์กินสัน  เจมส์ มักเคลน  มาครอน ยูไนเต็ดแอร์ไลน์เอชพี วิคัมบ์วอนเดอเรอส์  แมตต์ บลูมฟีลด์  แจ็ค กริมเมอร์  ฮัมเมล รอการยืนยัน 

 ตารางคะแนน 

 เพลย์ออฟ 

 ผลการแข่งขัน
# คงจิ้น
คงจิ้น  เป็นตัวละครจากแฟรนไชส์เกมต่อสู้มอร์ทัลคอมแบตโดยบริษัทเนเธอร์เรล์มสตูดิโอส์ เขาได้รับการเปิดตัวในมอร์ทัลคอมแบต X (ค.ศ. 2015) ในฐานะนักธนูเส้าหลิน และเป็นญาติของคงหล่าว ที่เป็นภาคีสมาชิกเส้าหลินเช่นกัน โดยคงจิ้นได้เข้าร่วมกับเหล่าวีรบุรุษรุ่นใหม่ที่ปกป้องเอิรธร์เรล์ม เขาใช้ธนูและลูกธนูโจมตีทั้งการหวดระยะประชิดและการยิงระยะไกล

ตัวละครนี้เป็นนักสู้ชายที่มีความหลากหลายทางเพศคนแรกในซีรีส์มอร์ทัลคอมแบต และได้รับความสนใจรวมถึงการอภิปรายจากสื่ออย่างมากเกี่ยวกับการนำเสนอตัวละครที่มีความหลากหลายทางเพศในมอร์ทัลคอมแบต เช่นเดียวกับเกมต่อสู้โดยทั่วไป

 แนวคิดและการออกแบบ 
คงจิ้นได้รับการแนะนำในฐานะญาติของคงหล่าวในพรีวิวเทรลเลอร์และสตรีมรูปแบบการเล่นมอร์ทัลคอมแบต X ที่อัปโหลดเมื่อเดือนมีนาคม ค.ศ. 2015 ตามที่บริษัทเนเธอร์เรล์มสตูดิโอส์เผย เครื่องแต่งกายเริ่มต้นของคงจิ้นได้รับแรงบันดาลใจจากนักธนูเร่ร่อนชาวมองโกล โดยเขาสวมใส่มันเป็นสัญลักษณ์ที่แสดงถึงการยอมรับบทบาทวีรบุรุษของเขา ส่วนจอห์นนี ยัง บอสช์ ได้รับเครดิตในฐานะนักพากย์เสียงมอร์ทัลคอมแบต X และลูวิส แทน รับบทเป็นคงจิ้นในมอร์ทัลคอมแบต X: เจเนอเรชันส์ ของเว็บซีรีส์ที่ยังไม่ได้เผยแพร่

แม้ว่าจะไม่ได้ระบุไว้ชัดเจนในมอร์ทัลคอมแบต X แต่คงจิ้นได้รับการยืนยันแล้วว่าเป็นตัวละครเกย์ตัวแรกของซีรีส์โดยโดมินิก เชียนซิโอโล ซึ่งเป็นพนักงานของบริษัทเนเธอร์เรล์มสตูดิโอส์บนโซเชียลมีเดียDominic Cianciolo (@domcianciolo) on Twitter  - April 14, 2015. Retrieved April 16, 2015. ตัวอย่างที่โดดเด่นของบทสนทนาในเกมที่กล่าวถึงเรื่องรสนิยมทางเพศของเขาคือการสนทนาระหว่างเขากับไรเดน ซึ่งไรเดนพยายามโน้มน้าวให้เขาสืบสานมรดกของญาติพี่น้องของเขาที่เป็นพระเส้าหลิน โดยคงจิ้นแสดงความกลัวว่าเส้าหลินจะไม่ยอมรับเขาในสิ่งที่เขาเป็น แต่ไรเดนตอบกลับโดยบอกกับเขาว่า "พวกเขาสนใจแค่สิ่งที่อยู่ในหัวใจของเจ้าเท่านั้น ไม่ใช่ว่าหัวใจเจ้าปรารถนาใคร" ตลอดจนการสนทนาแลกเปลี่ยนที่อาจเป็นไปได้ระหว่างคงจิ้นและทันยาก่อนการต่อสู้ของพวกเขา ซึ่งยืนยันว่าเขาไม่สนใจสมาชิกเพศตรงข้าม
# อีสเทิร์นซีบอร์ด
อีสเทิร์นซีบอร์ด หรือที่รู้จักกันดีในชื่อ เขตพัฒนาพิเศษภาคตะวันออก (EEC) คือเขตเศรษฐกิจที่กำลังพัฒนาและมีบทบาทสำคัญในการขับเคลื่อนเศรษฐกิจของประเทศไทย เป็นศูนย์กลางที่มุ่งเน้นการส่งเสริมอุตสาหกรรมเพื่อการส่งออกของประเทศไทย สินค้าที่มีมูลค่าสูงส่งออก เช่น รถยนต์ยี่ห้อดังจากญี่ปุ่นผลิตในพื้นที่และส่งออกไปยังประเทศต่าง ๆ นอกจากนี้ ยังเป็นฐานการผลิตสินค้าอุตสาหกรรมอื่น ๆ อีกมากมาย พื้นที่ครอบคลุมพื้นที่หลัก 3 จังหวัด ได้แก่ ชลบุรี ฉะเชิงเทรา และระยอง โดยมีสมุทรปราการเป็นบริเวณโดยรอบ

 การพัฒนา 
โครงการพัฒนาเขตพัฒนาพิเศษภาคตะวันออก (EEC) ในระยะเวลา 5 ปีแรก จะใช้งบประมาณทั้งสิ้น 1.5 ล้านล้านบาท โครงการพัฒนาเขตพัฒนาพิเศษภาคตะวันออกเป็นส่วนสำคัญของนโยบาย 'ประเทศไทย 4.0' ซึ่งเป็นนโยบายเศรษฐกิจที่ประกาศใช้ในปี พ.ศ. 2559 พลเอกประยุทธ์ จันทร์โอชา นายกรัฐมนตรีในขณะนั้น ในฐานะหัวหน้าคณะรักษาความสงบแห่งชาติ ได้ใช้อำนาจพิเศษตามมาตรา 44 ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 ถึง 3 ครั้ง เพื่อขจัดอุปสรรคต่อการพัฒนาอีอีซี ภูมิภาคนี้ถูกมองว่าเป็นพื้นที่สำคัญต่อการพัฒนา เนื่องจากตั้งอยู่ติดชายฝั่งอ่าวไทย และอยู่ใกล้กรุงเทพฯ ซึ่งเป็นศูนย์กลางสำคัญ มีสนามบินนานาชาติขนาดใหญ่รองรับอย่างท่าอากาศยานสุวรรณภูมิ

ท่าเรือแหลมฉบัง เป็นท่าเรือน้ำลึกที่ใหญ่ที่สุดของประเทศไทย และเป็นอันดับที่ 23 ท่าเรือตู้สินค้าที่มีการจราจรสูงสุดในโลก ณ ปี 2557 ทางพิเศษบูรพาวิถีเชื่อมโยงท่าอากาศยานสุวรรณภูมิ ท่าเรือ และกรุงเทพฯ เข้าด้วยกัน
# รอแม็ง รอล็อง
รอแม็ง รอล็อง (; 29 มกราคม ค.ศ. 1866 – 30 ธันวาคม ค.ศ. 1944) เป็นนักเขียนบทละคร, นักเขียนนวนิยาย, นักเขียนเรียงความ, นักประวัติศาสตร์ศิลป์วิทยาและรหัสยลัทธิ ผู้ได้รับรางวัลโนเบลสาขาวรรณกรรม ค.ศ. 1915 "เพื่อเป็นการยกย่องอุดมคติอันสูงส่งของผลงานวรรณกรรมของเขา และความเห็นอกเห็นใจและความรักในความจริงที่เขาได้บรรยายถึงมนุษย์ประเภทต่าง ๆ"

เขาเป็นผู้สนับสนุนหลักของโจเซฟ สตาลิน ในประเทศฝรั่งเศส และยังมีชื่อเสียงจากการติดต่อโต้ตอบและอิทธิพลที่มีต่อซีคมุนท์ ฟร็อยท์ เช่นกัน

 ประวัติ 
รอล็องเกิดในแคลมซี จังหวัดเนียฟวร์ ในครอบครัวที่มีทั้งชาวเมืองและเกษตรกรที่ร่ำรวยในเชื้อสายของตน ในผลงานเรื่องโวยาจอองเตลิเยอร์ (Voyage intérieur) (ค.ศ. 1942) เขามองตัวเองว่าเป็นตัวแทนของ "สายพันธุ์โบราณ" และเขากล่าวถึงบรรพบุรุษเหล่านี้ในผลงานเรื่องโคลาส บรูญง (Colas Breugnon) (ค.ศ. 1919) เขาได้รับการยอมรับเข้าสู่เอกอลนอร์มาลซูว์เปรีเยอร์ใน ค.ศ. 1886 โดยศึกษาปรัชญาเป็นอันดับแรก แต่ด้วยความเป็นอิสระทางจิตวิญญาณทำให้เขาละทิ้งแนวคิดนั้นเพื่อไม่ให้ตกอยู่ภายใต้อุดมการณ์ที่ครอบงำ เขาได้รับปริญญาด้านประวัติศาสตร์ใน ค.ศ. 1889 และใช้เวลาสองปีในโรม ซึ่งการพบปะกับมัลวีดา ฟ็อน ไมเซ็นบุก ซึ่งเป็นเพื่อนของนีทเชอกับวากเนอร์ และการค้นพบผลงานชิ้นเอกของอิตาลีของเขา ถือเป็นปัจจัยสำคัญต่อการพัฒนาความคิดของเขา เมื่อเขากลับไปฝรั่งเศสใน ค.ศ. 1895 เขาได้รับปริญญาเอกพร้อมวิทยานิพนธ์เรื่องเลโอรียีนส์ดูว์เตอัทร์ลีริกโมแดร์เนออิสตัวร์เดอลอเปราอ็องอูโรปอาว็องลูว์ลีเอสการ์ลัตติ (ต้นกำเนิดของโรงละครเพลงสมัยใหม่ ประวัติศาสตร์ของอุปรากรในยุโรปก่อนลูว์ลีและสการ์ลัตติ) ในสองทศวรรษถัดมา เขาได้สอนหนังสือที่ลีซีส์หลายแห่งในปารีส ก่อนที่จะดำรงตำแหน่งผู้อำนวยการโรงเรียนดนตรีที่เพิ่งก่อตั้งใหม่ของเอกอลเดโอตเอจูเดโซซิอาเลตั้งแต่ ค.ศ. 1902 ถึง 1911 ซึ่งใน ค.ศ. 1903 เขาได้รับการแต่งตั้งให้ดำรงตำแหน่งหัวหน้าภาควิชาประวัติศาสตร์ดนตรีคนแรกที่ซอร์บอน และใน ค.ศ. 1911 เขายังได้เป็นผู้อำนวยการฝ่ายดนตรีที่สถาบันฝรั่งเศสในฟลอเรนซ์เป็นเวลาสั้น ๆ

thumb|รอแม็ง รอล็อง กับโจเซฟ สตาลิน ใน ค.ศ. 1935
# กราฟิกส์
กราฟิกส์ (graphics จากกรีกโบราณ 'γραφικός (graphikós) หมายถึง "เกี่ยวข้องกับการวาดเส้น, จิตรกรรม, เขียน ฯลฯ") คือภาพเชิงทัศน์หรือการออกแบบบนพื้นผิว เช่น ผนัง ผ้าใบ จอภาพ กระดาษ หรือหิน เขียนเพื่อแสดงภาพประกอบหรือทำให้เพลิดเพลิน ในงานร่วมสมัยมีการใช้เพื่อแสดงภาพของข้อมูล เช่นใช้ในการออกแบบและการผลิต ทางด้านการเรียงพิมพ์และศิลปะกราฟิก และทางด้านการศึกษาและซอฟต์แวร์เพื่อนันทนาการ ส่วนภาพที่ปรากฏในคอมพิวเตอร์เรียก คอมพิวเตอร์กราฟิกส์

ตัวอย่างเช่น ภาพถ่าย ภาพวาด ลายเส้น กราฟทางคณิตศาสตร์ กราฟเส้น แผนภูมิ แผนภาพ ศิลปะการใช้ตัวพิมพ์ หมายเลข สัญลักษณ์ การออกแบบเรขาคณิต แผนที่่ การเขียนแบบทางวิศวกรรม และภาพอื่น ๆ กราฟิกส์มักมีตัวอักษร ภาพประกอบและสีสัน การออกแบบกราฟิกอาจมีองค์ประกอบเพียงการใช้ตัวพิมพ์อย่างเดียวก็ได้ เช่นปรากฏในแผ่นพับ ใบปลิว โปสเตอร์ เว็บไซต์หรือในหนังสือ โดยไม่มีองค์ประกอบอื่น

กราฟิกส์สามารถเป็นไปได้ทั้งด้านการใช้งานและเป็นงานศิลปะ
# ตราสัญลักษณ์
ตราสัญลักษณ์ หรือ โลโก (logo ย่อจาก logotype มาจากกรีกโบราณ 'λόγος (lógos) หมายถึง "คำ, คำพูด", และ 'τύπος (túpos) หมายถึง "เครื่องหมาย, รอยประทับ") คือเครื่องหมายกราฟิกส์ ภาพสัญลักษณ์ หรือสัญลักษณ์ ที่ใช้เพื่อช่วยและประชาสัมพันธ์เอกลักษณ์ทางสาธารณะและการรู้จำ อาจมีลักษณะเป็นนามธรรมหรือการออกแบบรูปลักษณ์หรือมีตัวอักษรของชื่อปรากฏในลักษณะโลโกตัวอักษร (wordmark)

ในพจนานุกรมออนไลน์ของดักลาส ฮาร์เปอร์ ระบุว่า คำว่า "โลโก" มีใช้ใน ค.ศ. 1937 "ซึ่งอาจย่อมาจากคำว่า โลโกแกรม"logo-  Online Etymology Dictionary
# ภาพ
ภาพ คือการแสดงให้เห็นได้ด้วยตา ภาพอาจมีในแบบสองมิติ เช่น การวาดเส้น จิตรกรรม หรือภาพถ่าย หรืออีกแบบคือภาพสามมิติ เช่น การแกะสลักหรือประติมากรรม ภาพอาจแสดงโดยสื่ออื่นอย่างเช่น เครื่องฉายบนพื้นผิว การเคลื่อนไหวของสัญญาณอิเล็กทรอนิกส์ การแสดงผลดิจิทัล สามารถจำลองผ่านอุปกรณ์อย่างกล้องถ่ายรูป เครื่องพิมพ์ หรือเครื่องถ่ายเอกสาร ภาพยังสามารถเคลื่อนไหวผ่านขั้นตอนทางกายภาพหรือดิจิทัล

ในการประมวลผลสัญญาณ ภาพแสดงผ่านแอมพลิจูดของสี
# ผ้าคลุมดิน
ผ้าคลุมดิน (หรือที่เรียกว่า  หรือ) เป็นวัสดุสิ่งทอที่ใช้ในการควบคุมวัชพืชโดยยับยั้งไม่ให้วัชพืชได้รับแสงแดดโดยทั่วไปแล้ว ผ้าคลุมดินจะถูกวางไว้รอบ ๆ พืชที่ต้องการปลูกและปกคลุมพื้นที่ที่ไม่ต้องการให้มีพืชอื่น ๆ ขึ้น วัสดุผ้าคลุมดินสามารถทำจากเส้นใยสังเคราะห์หรือวัสดุอินทรีย์ ซึ่งบางครั้งอาจมาจากวัสดุรีไซเคิล

เมื่อผ้าคลุมดินถูกวางไว้ใต้ชั้นดินหรือคลุมด้วยวัสดุอื่น ๆ เช่น ปุ๋ยหมัก ผ้าคลุมดินมักไม่สามารถป้องกันการงอกของวัชพืชได้อย่างมีประสิทธิภาพ เนื่องจากวัชพืชสามารถเติบโตผ่านหรือเหนือผ้าคลุมดินได้ และเมื่อวัชพืชเจริญเติบโตขึ้นมาแล้ว จะเป็นเรื่องยากที่จะกำจัดออกอย่างสมบูรณ์ นอกจากนี้ ผ้าคลุมดินยังขัดขวางการเข้าสู่ดินของสารอาหารจากพื้นผิว

ผ้าคลุมดินช่วยป้องกันไม่ให้หินที่วางอยู่ด้านบนจมลงไปในดินด้านล่าง ซึ่งทำให้พื้นผิวมีความมั่นคงสำหรับทางเดินหรือคุณสมบัติตกแต่งต่าง ๆ อีกทั้งยังช่วยรักษาความชื้นที่จำเป็นสำหรับการเจริญเติบโตของพืชในดินด้านล่างอีกด้วย
# ซาโตโช
ซาโตโช  เป็นเมืองที่ตั้งอยู่ในอำเภออาซากูจิ จังหวัดโอกายามะ ประเทศญี่ปุ่น มีขนาดพื้นที่  มีจำนวนประชากร ณ วันที่ 1 กรกฎาคม ค.ศ. 2024 ประมาณ 10,731 คน มีความหนาแน่นของประชากร 877 คนต่อตารางกิโลเมตร

 ภูมิศาสตร์ 
ซาโตโชตั้งอยู่ทางตะวันตกเฉียงใต้ของจังหวัดโอกายามะ พื้นที่ตอนกลางและตะวันตกเฉียงเหนือของเมืองค่อนข้างเป็นพื้นที่ราบเรียบ ส่วนพื้นที่ที่เหลือเป็นป่าเขา

 เทศบาลข้างเคียง 
 จังหวัดโอกายามะ
 นครอาซากูจิ
 นครคาซาโอกะ

 ภูมิอากาศ 
ซาโตโชมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) โดยมีฤดูร้อนที่อบอุ่น และฤดูหนาวที่เย็นสบาย อุณหภูมิเฉลี่ยทั้งปีในซาโตโชอยู่ที่ 15.6 °C ปริมาณน้ำฝนเฉลี่ยทั้งปีอยู่ที่ 1,289 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนกรกฎาคมอยู่ที่ประมาณ 27.1 °C และต่ำสุดในเดือนมกราคมอยู่ที่ประมาณ 4.9 °Cข้อมูลภูมิอากาศซาโตโช

 สถิติประชากร 
ตามข้อมูลสำมะโนประชากรของญี่ปุ่นสถิติประชากรซาโตโช ประชากรของซาโตโชเพิ่มขึ้นในช่วง 60 ปีที่ผ่านมา

 ประวัติศาสตร์ 
พื้นที่ที่เป็นซาโตโชในปัจจุบัน เดิมเป็นส่วนหนึ่งของแคว้นในอดีตที่ชื่อ แคว้นบิตจู หลังจากการปฏิรูปเมจิ ได้มีการจัดตั้งหมู่บ้านซาโตมิ  และหมู่บ้านชินโจ  ซึ่งเป็นการจัดตั้งในระบบเทศบาลเมื่อวันที่ 1 เมษายน ค.ศ. 1889 โดยขึ้นกับอำเภออาซากูจิ จังหวัดโอกายามะ หมู่บ้านทั้งสองได้ควบรวมกันเมื่อวันที่ 1 เมษายน ค.ศ. 1905 เพื่อจัดตั้งเป็นหมู่บ้านซาโตโช ต่อมาได้รับการยกฐานะเป็นเมืองซาโตโชเมื่อวันที่ 1 มิถุนายน ค.ศ. 1950 และใน ค.ศ. 2005 เมืองซาโตโชปฏิเสธที่จะรวมเข้ากับเมืองใกล้เคียง ได้แก่ คาโมงาตะและโยริชิมะ เพื่อจัดตั้งเป็นนครอาซากูจิ

 การเมืองการปกครอง 
เมืองซาโตโชมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และสภาเมืองระบบสภาเดียวซึ่งประกอบด้วยสมาชิก 10 คน ในแง่ของการเมืองระดับจังหวัด เมืองซาโตโชกับนครอาซากูจิรวมกันเป็นเขตเลือกตั้งที่ให้สมาชิกสภาจังหวัดโอกายามะจำนวน 1 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 3 จังหวัดโอกายามะ ในการเลือกตั้งสมาชิกสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น

 เศรษฐกิจ 
กิจกรรมทางเศรษฐกิจหลักของซาโตโชคือการเกษตรและการแปรรูปอาหาร นอกจากนี้ ยาและอิเล็กทรอนิกส์ก็มีความสำคัญทางเศรษฐกิจด้วยเช่นกัน เนื่องจากอยู่ใกล้กับนครคูราชิกิและนครฟูกูยามะ เมืองนี้จึงกลายเป็นเมืองที่อยู่อาศัยสำหรับผู้ที่สัญจรไปกลับที่ทำงานในเมืองมากขึ้น

 การศึกษา 
เมืองซาโตโชมีโรงเรียนของรัฐเป็นโรงเรียนในสังกัดเทศบาล ได้แก่ โรงเรียนประถมศึกษา 2 แห่ง และโรงเรียนมัธยมศึกษาตอนต้น 1 แห่ง โดยไม่มีโรงเรียนมัธยมศึกษาตอนปลาย

 การขนส่ง 
 รถไฟ 
 frameless|20x20px บริษัทรถไฟญี่ปุ่นตะวันตก (JR West): สายหลักซังโย
 สถานี: 

 ทางหลวง 
 25px|link=|alt= ทางด่วนซังโย (ไม่มีทางแยกต่างระดับภายในอาณาเขตของเมือง)
 

 บุคคลที่มีชื่อเสียง 
 ฟูจิอิ คาเซะ - นักร้อง นักแต่งเพลง
 โยชิโอะ นิชินะ - นักฟิสิกส์
 โกตาโร โองาวะ - อดีตนักเศรษฐศาสตร์ นักการศึกษา นักการเมือง และรัฐมนตรี